Aggressiv kjøring

Aggressiv kjøring eller noen ganger råkjøring er kjøring som kan sette andre personer i fare. Det kan innebære brudd på trafikkreglene, aggressiv opptreden eller hensynsløs kjøring i trafikken, gjerne med «for rask» og «sportslig» kjørestil sett i forhold til situasjonen. Det innebærer ofte stor fart, men kan også innebære brudd på vikeplikt, mangel på signal og kommunikasjon med medtrafikkanter eller tvilsom utnyttelse av forkjørsrett.

Definisjon 
Ifølge britiske Road Drivers kan aggressiv kjøring defineres som bestemt kjøring som er aggressiv og gir større sannsynlighet for å sette liv i fare ved å øke risikoen for en kollisjon. Oppførselen er ofte motivert av utålmodighet, irritasjon, fiendtlighet eller et forsøk på å spare tid.

En annen definisjon (Aggressive driving behavior, Fourth Road Safety Week, 2004 april 5-11) er at aggressiv kjøring kan ta mange former, men typisk innebærer brudd på fartsgrensen, for tett kjøring, mangel på respekt for trafikkregler, upassende filskifte, vingling, og så videre. Kilden hevder videre at fleste kjører aggressivt fra tid til annen, gjerne uten å være klar over det, men at det er vanskelig å definere klart og tydelig på grunn av de mange formene.

En konferanse on aggressiv kjøring organisert i Canada i 2000 definerte aggressiv kjøreatferd bevisst oppførsel som sannsynligvis øker risikoen for kollisjon og er motivert av utålmodighet, irritasjon, fiendtlighet og/eller et forsøk på å spare tid.

Assosiert atferd 
Aggressiv kjøring kan innebære uprovoserte angrep på andre sjåfører eller angrep som å ikke slippe forbi kjøretøy som ønsker å passere. 

Amerikanske National Highway Traffic Safety Administration (NTSA) har laget et system som heter Fatality Analysis Reporting System som identifiserer handlinger som under kategorien aggressiv kjøring: 

 For tett kjøring
 Feil eller uregelmessig filbytte
 Ulovlig kjøring på en vegskulder, i en grøft, på et fortau eller midtdeler
 Passerere på steder det er forbudt
 Kjøre uberegnelig, uvørent, uforsiktig, uaktsomt eller plutselig endre hastighet uten å endre fil
 Unnlate å gi vikeplikt
 Unnlate av å adlyde trafikkskilt, trafikklys eller trafikkpoliti, unnlate å overholde sikkerhetsavstander
 Unnlate å følge advarsler eller instruksjoner på andre kjøretøy
 Unnlate å signalisere
 Kjøre for fort 
 Gateløp
 Gjøre en feil sving

Effekter 
Ifølge Fatality Analysis Reporting System spilte aggressiv kjøring en rolle i 56% av dødelige krasjer mellom 2003 og 2007, hvorav de fleste ble tilskrevet høy fart. Aggressiv kjøring påvirker også miljøet negativt grunnet 37% mer drivstofforbruk og flere giftige avgasser.

Se også 
 Bremsetest
 For tett kjøring
 Sykkelraseri
 Trafikksinne
 Vikeplikt

Referanser 

Trafikksikkerhet